open-index/open-wikipedia-markdown huggingface dataset:
Singapurské metro

thumb|Geografická mapa siete

**Singapurské metro** (angl. *Mass Rapid Transit* alebo *MRT*, čín. 大众快速交通 alebo 地铁, malaj. *Sistem Pengangkutan Gerak Cepat*, tamil. சிங்கை துரிதக் கடவு ரயில்) je systém podzemnej rýchlodráhy v Singapure. Prvá linka bola otvorená v roku 1987, čím sa systém stal druhým najstarším v juhovýchodnej Ázii.

Sieť sa rýchlo rozrastala, čo bol výsledok snahy Singapuru o vybudovanie rozvinutej železničnej siete ako nosného systému mestskej hromadnej dopravy. V roku 2005 systém prepravil denne 1,338 milióna cestujúcich. V porovnaní s počtom cestujúcich autobusovou dopravou, čo je 2,785 milióna, je to menej, bol to však 76 percentný nárast v porovnaní s rokom 1995, kedy metro prepravilo 0,76 milióna cestujúcich, zatiaľ čo autobusová doprava poklesla o 8,1 percenta. Očakáva sa, že tento trend bude pokračovať.

Metro má 64 staníc a dĺžka siete je 109,4 km so štandardným rozchodom koľají. MRT dopĺňa sieť regionálnej ľahkej železnice, angl. Light Rapid Transit alebo LRT, ktorá sa napája na stanice metra. Sieť funguje od 5:30 do 1:00 denne s frekvenciou okolo 5 minút.

## Iné projekty

Singapur
Kategória:Doprava v Singapure
John Ratcliffe

**John S. Ratcliffe** je írsky urbanista a futurológ. 

## Kariéra
Pôsobí ako profesor a riaditeľ Faculty of the Built Environment na Dublinskom technologickom inštitúte - Dublin Institute of Technology v Írsku. Je čestným hosťujúcim profesorom na University of Salford. doktorát získal v odbore Futures Studies – štúdia budúcnosti. Zaoberá sa urbanistickým plánovaním a rozvojom realít. Zaoberá sa tiež tvorbou scenárov, scenárovým učením a scenárovým plánovaním.

## Generálny sekretár WFSF
V súčasnej dobe pôsobí ako generálny sekretár World Futures Studies Federation - Svetovej federácie štúdií budúcnosti.

## Dielo
Je autorom väčšieho množstva kníh a publikácií, v ktorých sa zaoberá budúcnosťou a najmä scenárovým myslením. Napísal knihy a publikácie *Urban Planning and Real Estate Development* (spoluautor) (1996),* Real Estate 20:20* (1997), *Scenario Building: A Suitable Method For Strategic Property Planning ?* (1999), *Sustaining the Cultural Heritage of Cities: Constructing Scenarios for Learning and Planning* (2000),* Imagineering Sustainable Cities: Using Foresight Through Scenarios to Future Proof Present City Planning Policy* (2000), *Built Environment Futures* (2001), *Scenario Planning: An Evalution of Practice* (2002), *A Vision of the World Post September 11th* (2002),  *Supporting Diversity „A Future Prospective“* (2004), *The Architectural Heritage Industry: Fostering Awareness Through Scenario Learning* (spoluautor), *Imagineering the Future of Real Estate, Scenario Building: A Suitable Method For Strategic Construction Industry Planning ?*.

## Externé odkazy
* http://www.wfsf.org

Ratcliffe, John
Ratcliffe, John
Ratcliffe, John
Čedar

**Čedar** je tvrdý syr pochádzajúci z juhozápadného Anglicka (pôvodom z obce Cheddar), kde dozrievajú v jaskyniach. Tento syr má tradične tvar valcovitých bochníkov vážiacich 27,5 kg. Jednotlivé bochníky sa obväzujú, aby získali tvrdú sivohnedú kôru. Syry dozrievajú 6 až 18 mesiacov.

Čedar má hladkú a dosť tvrdú štruktúru, nie je ohybný ani drobivý. Cesto je zlatožlté, vekom postupne tmavne. Chuť mladého syra je dosť nevýrazná a orechovo-sladkastá, často v nej cítiť jemnú slanú príchuť. Ako syr dozrieva, chuť sa stáva silnou a plnou, nadobúda vynikajúcu orieškovú príchuť. Staršie syry majú chuť silnej slanej kyslosti. Po roku a viac sa na syre vytvárajú malé chrumkavé kryštáliky kazeínu.

Čedar sa vyrába ako z nepasterizovaného, tak aj z pasterizovaného plnotučného mlieka. Na vytvorenie  tvarohu sa používa iniciačná kultúra a neskôr syridlo. Hotový tvaroh sa melie na kúsočky veľkosti hrášku a potom sa pomaly zohrieva. Po odtečení srvátky vytvorí tvaroh jednoliatu masu, ktorá sa nakrája na hrubé bloky. Bloky sa ukladajú na seba a naklonia sa, aby odtiekol zvyšok srvátky. Takto vyzerá proces čedarovania syra, ktorý dáva syru jeho špecifickú štruktúru. Nakoniec sa tvaroh znova rozomelie, osolí a vloží do špeciálnych foriem, v ktorých sa potom lisuje.

V súčasnosti okrem pravého čedaru vyrábajú mnohé veľké syrárne syr s celou škálou rozmanitých prísad: rascou, celým korením, pivom, cesnakom, petržlenovou vňaťou, orieškami, hrozienkami alebo sladkou nakladanou zeleninou.

## Iné projekty

Kategória:Syry
Kategória:Syry z kravského mlieka
Kategória:Anglická kuchyňa
Tottenham Court Road (stanica metra)

**Tottenham Court Road** je jednou zo staníc londýnskeho metra nachádzajúca sa v londýnskej mestskej časti City of Westminster. Východy zo stanice sa nachádzajú na ulici Oxford Street a na St Giles' Circus, kúsok od Tottenham Court Road. Obsluhujú ju dve linky. Nachádza sa v tarifnej zóne 1.

## História
Stanicu otvorili 30. júla 1900 ako súčasť Central London Railway (dnešná Central Line). Od tohto dňa až do 24. septembra 1933 nasludúca zástavka v smere na východ niesla meno British Museum. Táto bola uzavretá a ďalšou stanicou v tomto smere sa stala Holborn. Nástupištiaa pod Oxford Street, na západ od križovatky s Tottenham Court Road, boli pôvodne spojené s vestibulom pomocou výťahov. Tie v roku 1933 nahradili eskalátory a opustené výťahové šachty boli prerobené na ventilačné šachty. V roku 1938 uviedli na stanici do prevádzky chladiace zariadenie, v roku 1949 bolo vyradené. Pôvodná staničná budova na Oxford Street je dielom architekta Harryho Bell Measuresa, ktorý bol zodpovedný aj za ostatné stanice Central London Railway. Z pôvodnej budovy sa zachovali už iba zvyšky. 

Spoločnosť Charing Cross, Euston & Hampstead Railway (dnes súčasť Northern Line) otvorila svoju stanicu pod názvom „Oxford Circus“ 22. júna 1907. Obe stanice boli prepojené až po vyše roku, 3. septembra 1908 pod spoločným názvom „Tottenham Court Road“. Nasledujúca stanica na Nortnern Line zmenila svoj názov z „Tottenham Court Road“ na „Goodge Street“ aby sa predišlo zmätkom. 

Pôvodný vestibul stanice sa nachádzal na juhovýchodnom rohu križovatky Oxford Street a Charing Cross Road a pôvodné výťahové šachty a únikové východy ostali zachovalé. Únikové schodisko sa často využíva ako prístupová cesta na nástupištia Northern Line, v snahe ohľahčiť preľudnené eskalátory.

## Linky
Stanicu v súčasnosti obsluhujú dve linky:
* Na Central Line sa nachádza medzi stanicami Holborn a Oxford Circus. 
* Na vetve Charing Cross linky Northern Line sa nachádza medzi stanicami Goodge Street a Leicester Square.

## Miesta záujmu
V blízkosti stanice sa nachádzajú:
* obchodné ulice Oxford Street a Tottenham Court Road
* Shaftesbury Avenue
* Soho a Soho Square
* Britské múzeum

## Iné projekty

Kategória:Stanice londýnskeho metra
Kategória:City of Westminster
James Ogilvy

**James (Jay) A. Ogilvy** (* 29. február 1964) je americký podnikateľ, poradca, konzultant a futurológ.

## Kariéra
Je spoluzakladateľom Global Business Network (GBN) medzinárodného intuitivného think tanku a konzultačnej firmy v Emeryville v štáte Kalifornia v USA.
Zaoberá sa scenárovým myslením a scenárovým plánovaním. 

## Dielo
James Ogilvy napísal a publikoval knihy a publikácie *The Emergent Paradigm. Changing Patterns of Thought and Belief* (1979), *Many Dimensional Man. Decentralizing Self, Society and Sacred* (1979),* Seven Tomorrows. Toward a Voluntary History* (1982), *Futures Studies and the Human Sciences: The Case for Normative Scenarios* (1992), *Next Leap. Scenarios for China´s Future* (1998), *China´s Future. Scenarios for the World´s Fastest Growing Economy, Ecology and Society* (2000), *Creating Better Futures. Scenario Planning as a Tool for a Better Tomorrow* (2002).

## Bibliografia
* Ogilvy, James A. (editor): Self and World. Harcourt Brace Jovanovich, 1971
* Ogilvy, James A.: Many Dimensional Man.  Decentralizing Self, Society and Sacred. Oxford University Press, 1977
* Ogilvy, James A., Schwartz, Peter, Hawken, Paul: Seven Tomorrows. Toward a Voluntary History. Bantam, 1980
* Ogilvy, James A.: Revisioning Philosophy. State University of New York Press, 1991
* Ogilvy, James A.: Living Without a Goal. Doubleday Currency, 1995
* Schwartz, Peter, Ogilvy Jay: The Next Leap. Scenarios for China´s Future. Jossey-Bass Inc., San Francisco 1999
* Ogilvy, Jay A., Flower, Joe, Schwartz, Peter: China´s Futures. Scenarios for the World´s Fastest Growing Economy, Ecology and Society. John Wiley and Sons, Incorporated, 2000
* Ogilvy, James A.: Creating Better Futures: Scenario Planning as a Tool for a Better Tomorrow. Oxford University Press, 2002

## Externé odkazy
* Global Business Network 

Kategória:Futurológovia
Kategória:Strategické myslenie
Kategória:Scenárové myslenie
Kategória:Narodenia v 1964
Kategória:Narodenia 29. februára
Kategória:Podnikatelia USA
Tokijské metro

300px|right|thumb|Schéma siete tokijského metra

**Tokijské metro** (jap.: 東京の地下鉄, *Tókjó-no čikatecu*) je jedna z troch sietí podzemnej rýchlodráhy v Tokiu, ktorá tvorí podzemný dopravný systém Tokia.

Tokijské metro tvorí časť najkomplexnejšieho systému mestskej hromadnej dopravy na svete. Vždy je bezchybne udržiavané a čisté, na niektorých staniciach na starších linkách sa začína viditeľne prejavovať ich vek.

Veľká snaha bola venovaná uľahčeniu orientácie pre používateľov nerozumejúcich po japonsky.
* Zastávky sú označené po anglicky a po japonsky. Označené je aj vzájomné prepojenie liniek.
* Automaty na cestovné lístky je možné používať v angličtine a japončine.
* Stanice sú označené po anglicky a japonsky v kandži a hiragane.
* Stanice sú číslované farebne kvôli uľahčeniu orientácie aj pre používateľov nerozumejúcich ani po anglicky, aby boli schopní zorientovať sa aj bez nutnosti poznať názov stanice.

## Linky

Tokio
Kategória:Doprava v Tokiu
Edward Cornish

**Edward Seymour Cornish** (* 1927) je americký futurológ a publicista. 

## Kariéra
Edward Cornish je zakladateľom World Future Society WFS. WFS založil v roku 1966 vo Washingtone DC v USA. Vykonával funkciu prezidenta WFS. Je zakladateľom a editorom časopisu The Futurist. Zaoberá sa metodológiou prognózovania a futurológie. Zaoberá sa tiež históriou futurologického myslenia.

## Dielo
Napísal a vydal knihy a publikácie *Resource Directory for America´s Third Century. Part 1. An Introduction to the Study of the Future* (1977), *Resource Directory for America´s Third Century. Part 2. Information Sources for the Study of the Future* (1977),  *The Study of the Future. An Introduction to the Art and Science of Understanding and Shaping Tomorrow´s World* (1977), *1999: The World of Tomorrow: Selections from The Futurist* (editor) (1978)*, The Great Transformation. Alternative Futures for a Global Society* (editor) (1983), *Global Solutions. Innovative Approaches to World Problems* (1984), *Habitats Tomorrow. Homes and Communities in an Exciting New Era* (editor) (1984), *The Computerized Society. Living and Working in an Electronic Age* (editor) (1985),* Communications Tomorrow. The Coming of the Information Society* (editor) (1982),* The 1990s and Beyond* (editor) (1990), *The Cyber Future. 93 ways our lives will change by the year 2025* (1999), *Exploring Your Future. Living, Learning, and Working in the Information Age* (editor) (2000), *The Opportunity Century. 50 Paths to Success in the 21st Century* (spoluautor) (2000), *Futuring. The Exploration of the Future* (2004).

## Bibliografia
### Knihy
Cornish, Edward (editor): Exploring Your Future. Living, Learning, and Working in the Information Age. World Future Society, Bethesda, Maryland 2000

Cornish, Edward: Futuring. The Exploration of the Future. World Future Society, Bethesda 2004

### Správy
Cornish, Edward: The Cyber Future. 93 ways our lives will change by the year 2025. World Future Society, Bethesda, Maryland 1999

### Články
Cornish, Edward: The Wild Cards in Our Future. The Futurist. A magazine of forecasts, trends, and ideas about the future. July – August 2003, Volume 37, No. 4

## Externé odkazy
* http://www.wfs.org
* http://www.wfs.org/futuring.htm 

Kategória:Futurológovia
Kategória:Publicisti USA
Kategória:Narodenia v 1927
Kualalumpurské metro

300px|right|thumb|Súprava STAR LRT v stanici

**Kualalumpurské metro** (angl. *STAR Light Rail Transit* alebo *STAR LRT*) je bývalý názov systému podzemnej rýchlodráhy v Kuala Lumpur, hlavnom meste Malajzie.

Sieť pozostáva z troch liniek, ktoré prevádzkujú rozdielne spoločnosti.
;LRT 1 - Linka 3 a 4
* Ampang Line
* Sri Petaling Line

;LRT 2 - Linka 5
* Kelana Jaya Line

;LRT 3 - Linka 11
* Bandar Urama Klang Line

;PRT  - Linka 8
* PRT Monorail Line

;MRT 1 - Linka 9
* Sungai Buloh Kajang Line

;MRT 2 - Linka 12
* Sungai Buloh Serdang Putrajaya Line

;MRT 3 - Linka 13
* Circle Line

## Externé odkazy
* Informácie o prevádzke na urbanrail.net 

Kuala Lumpur
Kategória:Doprava v Malajzii
Kategória:Kuala Lumpur
Future Survey

**Future Survey. A Monthly Abstracts of Books, Articles and Reports Concerning Forecasts, Trends, and Ideas about the Future** je časopis abstraktov, recenzií a článkov o futurologických publikáciach.  Future Survey vydáva World Future Society. Vychádza mesačne. Zakladateľom a editorom je americký futurológ Michal Marien.

## Odkazy

* http://www.wfs.org

* http://www.wfs.org/fsurv.htm 

Kategória:Futurologické časopisy
Kategória:Časopisy v USA
Michal Marien

**Michael Marien** je americký futurológ.

## Kariéra
Michael Marien sa zaoberá  bibliografickými prehľadmi futurologickej literatúry a robí anotovanú bibliografiu. Je zakladateľom a editorom Future Survey časopisu abstraktov, recenzií a článkov o futurologických publikáciach. Žije v La Fayette v štáte New York v USA.

## Dielo
Michael Marien napísal a vydal knihy a publikácie *Essential Reading for the Future* (1970), *Alternative Futures for Learning. An Annotated Bibliography* (1971), *The Hot List Delphi. An Exploratory Survey of Essential Reading to the Future* (editor) (1972), *What I Have Learned. Thinking about the Future Then and Now* (spolueditor) (1985) (1987),* World Futures and the United Nations: An Annotated Guide to 250 Recent Books and Reports* (1995), *Environmental Issues and Sustainable Futures. A Critical Guide to Recent Books, Reports, and Periodicals* (1996),* Best Books on the Future, 1996 - 2000: Future Survey´s Super 70* (2001), *Utopia Revisited: New Thinking on Social Betterment* (2002).

## Externé odkazy
* http://www.wfs.org
* http://www.wfs.org/fsurv.htm 

Kategória:Futurológovia
Hudson Institute

thumb|Logo
**Hudson Institute** je americký výskumný inštitút. Založil ho v roku 1961 americký futurológ a stratég Herman Kahn po svojom odchode z RAND Corporation. Zaoberá sa dlhodobým prognózovaním a tvorbou scenárov. Sídli v New Yorku.

## Externé odkazy
* Oficiálna stránka inštitútu  

Kategória:Futurologické organizácie
Kategória:Strategické myslenie
Kategória:Scenárové myslenie
Kategória:Organizácie v USA
Kategória:Organizácie založené v 1961
Brighton

thumb|Blaker Street v Brightone

**Brighton** je mesto v Anglicku na južnom pobreží, ktoré spolu so susedným mestom Hove tvorí celok Brighton and Hove. Je jedným z najväčších a najznámejších letovísk v Spojenom kráľovstve. 

Žije tu okolo 160-tisíc obyvateľov. Mesto je súčasťou konurbácie, ktorá sa tiahne pozdĺž pobrežia, kde žije okolo 480-tisíc obyvateľov.

## Osobnosti mesta
* Juraj IV. (* 1762 – † 1830), britský kráľ a regent
* Charles Dickens (* 1812 – † 1870), spisovateľ
* Rudyard Kipling (* 1865 – † 1936), spisovateľ, novinár a básnik
* Gilbert Ryle (* 1900 – † 1976), filozof
* Martin Ryle (* 1918 – † 1984), rádioastronóm, nositeľ Nobelovej ceny za fyziku
* Lesley Manville (* 1956) herečka
* Nick Cave (* 1957), austrálsky spevák, textár, básnik a herec
* Fatboy Slim (* 1963), DJ a hudobný producent
* Philip Reeve (* 1966), spisovateľ
* Rex the Dog (* 1974), DJ a hudobný skladateľ 
* PewDiePie (* 1989), švédsky youtuber

## Iné projekty

## Externé odkazy
* Rada mesta Brighton and Hove
* Turistické informácie o Brighton and Hove
* Brightonské múzeá a galérie 
* Výlety v okolí Brighton a Hove


Kategória:Mestá v Anglicku
OB

**OB** môže byť:
* Oriental Brewery, v Kórei
* Astrakhan Airlines, kód IATA
* Obelisk
* "Oberbürgermeister" – nemecký primátor
* Out of bounds, v golfe
* "Obstetrics" – pôrodníctvo
* Ocean Beach, pobrežná oblasť v meste San Diego v Kalifornii
* Odense BK, dánsky futbalový klub
* OtakuBoards
* Old Bryanstonian, bývalý žiak školy Bryanston School v Anglicku
* "olfactory bulb" – čuchový bulbus
* OB (komiks), novozélandský komiksový strip
* output buffer, v počítačoch
* "outside broadcast" – vonkajšie vysielanie
* OB hviezda – typ hviezdy

**Ob** môže byť:
*rieka, pozri Ob (rieka)
*mesto, pozri Ob (mesto)
The Futurist

**The Futurist. A journal of forecasts, trends, and ideas about the future** je najznámejší futurologický časopis. Časopis vydávaWorld Future Society so sídlom v Bethesde v štáte Maryland v USA. Vychádza dvojmesačne. Zakladateľom a editorom časopisu je americký futurológ Edward Cornish.

## Odkazy

* http://www.wfs.org/futurist.htm

* http://www.wfs.org

Futurist
Kategória:Futurologické časopisy
Wendell Bell

**Wendell Bell** (* 27. september 1924, Chicago,  Illinois, USA† 3. november 2019) bol americký sociológ a futurológ a emeritný profesor sociológie na Yale University.
 
## Kariéra
Narodil sa v meste Chicago v USA. Študoval na Fresno State University v štáte Kalifornia. Titul PhD získal na University of California v Los Angeles. Pôsobil na Stanford University, Northwestern University a University of California v Los Angeles. Od roku 1963 do roku 1995 pôsobil ako profesor na Yale University.

Od roku 1960 sa zaoberá futurológiou. Zaoberá sa tiež sociológiou mesta, sociálno-územnými analýzami, teóriou politických a sociálnych zmien. Je autorom dvojzväzkovej publikácie Foundations of Futures Studies - Základy štúdii budúcnosti. Žije v New Haven v štáte Connecticut.

## Dielo
Wendell Bell napísal a publikoval knihy a publikácie *Jamaican Leaders. Political Attitudes in a New Nation* (1964), *Images of the Future: Theory a Research Strategies* (spoluautor) (1970), The *Sociology of the Future. Theory, Cases, and Annotated Bibliography* (spoluautor)  (1971), *Ethnicity and Nation-Building* (spolueditor) (1974),* Foundations of Futures Studies. Human Science for a New Era. Volume 1. History, Purposes, and Knowledge* (1997), *Foundations of Futures Studies. Human Science for a New Era. Volume 2. Values, Objectivity, and the Good Society* (1997), *The Purposes of Futures Studies* (1997).

## Knihy
*Bell, Wendell, Mau, James A. (editors): The Sociology of the Future. Theory, Cases and Annotated Bibliography. Russell Sage Foundation, New York 1971
*Bell, Wendell: Foundations of Futures Studies. Human Science for a New Era Volume 1: History, Purposes, and Knowledge. Transaction Publishers, New Brunswick, London 1998
*Bell, Wendell: Foundations of Futures Studies. Human Science for a New Era Volume 2: Values, Objectivity, and the Good Society. Transaction Publishers, New Brunswick, London 1998

## Kapitoly v knihách
* Bell, Wendell, Mau, James A.: Images of the Future. Theory and Research Strategies. In: Mc Kinney, J., Tiryaklan E. (editors): Theoretical Sociology. Perspectives and Developments. Appleton-Century-Crofts, New York 1970
* Bell, Wendell, Mau, James A., Huber, Bettina J., Boldt, Menno: A Paradigm for the Analysis of Time Perspectives and Images of the Future. In: * Bell, Wendell, Mau, James A. (editors): The Sociology of the Future. Theory, Cases and Annotated Bibliography. Russell Sage Foundation, New York 1971

## Referencie


## Externé odkazy
* Wendell Bell na Yale

## Zdroj
*

Kategória:Futurológovia
Kategória:Sociológovia USA
Kategória:Vyučujúci na Northwestern University
Kategória:Vyučujúci na Stanford University
Kategória:Vyučujúci na University of California, Los Angeles
Kategória:Vyučujúci na Yale University
Kategória:Osobnosti zo Chicaga
Alouette (družica)

**Alouette** je spoločný názov pre prvé dve kanadské vedecké družice určené na výskum ionosféry, šírenia rádiových vĺn, na registráciu rádiového šumu a kozmického žiarenia. Alouette 1 štartovala 29. septembra 1962 pomocou americkej rakety Thor Agena B z kozmodrómu Vanderberg, Alouette 2 28. novembra 1965. Hmotnosť 145 kg, sklon dráhy približne 80°, výška 996-1&nbsp;032 km, resp. 505-2&nbsp;987 km.

Kategória:Umelé družice Zeme
Kategória:Diaľkový prieskum Zeme
Kategória:Kanadské umelé družice
Kategória:Neaktívne družice
Alouette

**Alouette** môže byť:

* francúzsky názov pre škovránka
* francúzsko-kanadská detská pieseň o škovránkovi, pozri Alouette (pieseň)
* prvé kanadské družice, pozri Alouette (družica), Alouette 1, Alouette 2
* tím v kanadskej lige amerického futbalu, pozri Montreal Alouettes
* ľahké francúzske helikoptéry, pozri Alouette, Alouette II a Alouette III 
* postava seriálu *Mega Man Zero*, pozri Alouette (Mega Man Zero)
The Mall

náhľad|Slávnostná výzdoba na The Mall.

**The Mall** je londýnska ulica vedúca od Buckinghamského paláca po Admirality Arch na Trafalgarskom námestí. Nachádza sa v londýnskom mestskom obvode City of Westminster vo štvrti St. James's. V nedeľu, počas sviatkov a štátnických príležitostiach a ceremóniách býva uzavretá.

## Opis ulice
Pamätník kráľovny Viktórie () sa nachádza priamo pred bránou do paláca, zatiaľ čo Admirality Arch sa nachádza na opačnom konci pri Trafalgarskom námestí. St. James’s Park sa nachádza na južnej strane The Mall, na opačnej strane sa nachádza Green Park a St. James’s Palace. Na východnom konci vybieha z The Mall Horse Guards Parade, kde sa odohráva ceremoniál výmeny stráží. 

The Mall bola vytvorená na prelome 19. a 20. storočia ako ulica pre poriadanie ceremónií podľa vzoru podobných ulíc v iných európskych mestách. Súčasťou jej výstavby bola aj obnova fasády Buckinghamského paláca a stavba pamätníka kráľovnej Viktórie I.

Počas oficiálnych návštev hlavy cudzieho štátu, panovník a návšteva prechádzajú v sprievode stráží po The Mall, ktorá je slávnostne vyzdobená vlajkami Spojeného kráľovstva a vlajkami štátu, z ktorého pochádza návšteva.

## Dopravné spojenie
Najbližšie stanice londýnskeho metra:
* **[[Charing Cross (stanica metra)|Charing Cross]]** (Bakerloo a Northern Line (vetva Charing Cross))
* **[[Green Park (stanica metra)|Green Park]]** (Piccadilly a Victoria Line)
* **[[St. James's Park (stanica metra)|St. James’s Park]]** (Circle a District Line)

## Iné projekty

Mall, The
Mall, The
Pall Mall (Londýn)

náhľad|Pall Mall.
[náhľad|Pohľad na [St. James’s Palace a Pall Mall.  Obraz Thomasa Bowlesa z roku 1763.]]

**Pall Mall** [vyslov pæl mæl] je londýnska ulica v mestskom obvode City of Westminster, vo štvrti St. James's. Pall Mall ide paralelne s The Mall, od St. James's Street, cez Waterloo Place až po Haymarket; pričom **Pall Mall East** pokračuje ďalej až na Trafalgarské námestie. Ulica je rušnou dopravnou tepnou štvrte St. James's a taktiež je súčasťou regionálnej cesty A4.

## Opis ulice
Takmer všetky pozemky na južnej strane Pall Mall patria kráľovskému dvoru už po dobu niekoľkých storočí. Na západnom konci ulice sa nachádza St. James’s Palace a hneď vedľa neho stojí Marlborough House, ktorý po istú dobu slúžil aj ako kráľovská rezidencia. Okrem iného sa tu nachádzajú Schomberg House a Buckingham House, sídlo vojvodu z Buckinghamu.

V súčasnosti je Pall Mall predovšetkým známa svojimi pánskymi klubmi, ktoré boli vybudované v 19. a 20. storočí. Medzi ne patria napríklad – Athenaeum, Travellers Club, Reform Club, United Services Club, Oxford & Cambridge Club a Royal Automobile Club. 

Ulica taktiež bývala centrom krásneho umenia, v roku 1814 tu sídlili Kráľovská akadémia umení, Národná galéria a aukčný dom Christie's. Žiadna z týchto inštitúcií tu však neostala dlho. 

## Dopravné spojenie
Najbližšie stanice londýnskeho metra:
* **[[Charing Cross (stanica metra)|Charing Cross]]** (Bakerloo a Northern Line (vetva Charing Cross))
* **[[Piccadilly Circus (stanica metra)|Piccadilly Circus ]]** (Piccadilly a Bakerloo Line)
* **[[Green Park (stanica metra)|Green Park]]** (Piccadilly a Victoria Line)

## Referencie


## Externé odkazy
* Survey of London; stránka o histórii ulice (po anglicky)
* Panoramatická fotografia Pall Mall 

Kategória:Ulice v Londýne
Kategória:City of Westminster
Apollo Lunar Surface Experiment Package

thumb|200px|ALSEP pre misiu Apollo&nbsp;16
**Apollo Lunar Surface Experiment Package** (skratka **ALSEP**) bol balík prístrojov s hmotnosťou 126 kg, určený na experimenty na povrchu Mesiaca v programe Apollo. Obsahoval seizmometer, magnetometer, gravimeter, detektory častíc, neskôr i laserový odrážač.

Kategória:Program Apollo
Starý paleolit

**Starý paleolit** alebo **starší paleolit** môže byť:
*v širšom zmysle (synonymum **spodný paleolit**): najstarší paleolit + starý paleolit (v užšom zmysle) 
*v užšom zmysle: starý paleolit (v užšom zmysle)
Najstarší paleolit

**Najstarší paleolit** alebo **raný paleolit** je najstaršie obdobie starej kamennej doby (paleolitu), a tým aj celých dejín. Zahŕňa obdobie približne 2,6/2,5 mil. pred Kr. - 0,6/0,7/1 mil. pred Kr. 

## Časové vymedzenie
Časový začiatok je výroba prvých kamenných nástrojov (podľa súčasného stavu poznania zhruba pred 2,6/2,5 mil. rokov) alebo prvé nálezy druhu Homo (podľa súčasného stavu poznania pred 2,5/2,4 mil. rokov, podľa staršieho datovania sa udávalo 3 mil. rokov).

Časový koniec je daný výskytom druhu Homo heidelbergensis (podľa rôznych zdrojov 900 000/800 000/700 000/600 000, v Európe zrejme až 600 000/500 000 pred Kr.; 900 000 sa "zaokrúhľuje" na 1 miliónov). 

Nasleduje po ňom starý paleolit (v užšom zmysle). Je súčasťou spodného paleolitu, čiže starého paleolitu v širšom zmysle.

## Geológia
Tomuto obdobiu geologicky zodpovedá:
* od 2,588 mil. rokov pred Kr.:
**štvrtohory (podľa inej definície začínajú až pred 1,806 mil. rokov)
**ľadová doba so striedajúcimi sa glaciálmi (ľadovými dobami) a integlaciálmi (interglaciálmi)
* koniec pliocénu (trval do 1,806 mil. pred Kr.) a starý pleistocén (1,806 mil. rokov - 0,781 mil. rokov pred Kr.)

## Antropogenéza
Z predchodcov človeka sem patria:
*čiastočne: australopitek a iné australopitekorodé

Z ľudských druhov sem patrí:
*†Homo sp. (Hadar v Etiópii, 2,33 miliónov rokov)
*†človek zručný (Homo habilis)
*†človek turkanský (Homo rudolfensis) 
*†človek pracujúci (Homo ergaster) 
*†Homo georgicus
*čiastočne: †človek vzpriamený (Homo erectus) 
*†človek predchodca (Homo antecessor) - na "hranici", lebo starý asi 800 000 (prípadne viac) rokov

## Slovensko

Kategória:Paleolit
Mladý paleolit

**Mladý paleolit** alebo **mladší paleolit** môže byť:
*v širšom zmysle (synonymum **vrchný paleolit**): mladý paleolit (v užšom zmysle) + neskorý paleolit 
*v užšom zmysle: mladý paleolit (v užšom zmysle)
Ralph Asher Alpher

**Ralph Asher Alpher** (* 3. február 1921, Washington D.C., USA† 12. august 2007,)  Austin, Texas) bol americký fyzik. 

Spolu s H. Bethem a G. Gamowom uverejnil v roku 1948 teóriu o syntéze prvkov v začiatočných horúcich fázach vývoja vesmíru krátko po Veľkom tresku. V tejto práci autori predpovedali existenciu reliktového žiarenia.

## Referencie


## Externé odkazy

* Website about Alpher maintained by his son Victor S. Alpher, Ph.D 
* Newspaper review 
* Obituary in the Washington Post
* Obituary in the Albany (NY) Times-Union
* Obituary in the (London/UK) Daily Telegraph
* Discussion of Alpher's role
* Additional discussion of Alpher's role
* ArnoPenzia's 1978 Nobel prize lecture

Kategória:Fyzici USA
Kategória:Kozmológovia
Kategória:Osobnosti z Washingtonu D.C.
Eidamský syr

**Eidamský syr** alebo **eidam** () je tvrdý lisovaný syr s prírodnou kôrou známy aj svojím červeným voskovým obalom. Takto obalené syry sú určené na vývoz. Eidam určený pre domáci trh sa predáva s vlastnou prírodnou tenkou kôrou žltej farby.  Cesto je žiarivo žlté, tvrdé, nepružné. Eidam má jemnú korenistú arómu a jednoduchú chuť.

Vyrába sa z čiastočne odtučneného pasterizovaného mlieka, a preto má pomerne nízky obsah tuku.

thumb|left|Guľatý eidam

## Iné projekty

Kategória:Holandské syry
Kategória:Syry z kravského mlieka
Ementálsky syr

**Ementálsky syr** alebo **ementál** (po nemecky *Emmentaler*), známy aj ako *švajčiarsky syr*, je syr zo švajčiarskej kopcovitej vysočiny Emmental, ktorá tvorí údolie rieky Emme v kantóne Bern.

Ementál patrí medzi najväčšie syry na svete a vyrába sa v tvare veľkých bochňov. Tradične by sa mal vyrábať ručne a z nepasterizovaného mlieka. Na výrobu jedného syra sa použije viac ako 1 200 l mlieka.

Tento syr má typickú hladkú bledožltú kôru a sýtožlté cesto s dierami veľkými ako čerešňa, vlašský orech, ale môžu byť aj väčšie. Ementál má komplexnú arómu, v ktorej cítiť príjemný závan lúk a kvetov, miešajúci sa s vôňou hrozienok a horiaceho dreva. Aj chuť má silnú a štavnatú, s vyzretou drevnatou dochuťou.

thumb|left|Detail

Ementál sa vyrába zo zmesi raňajšieho mlieka a mlieka z predchádzajúceho večera. Za pol hodiny po pridaní syridla a iniciačnej kultúry obsahujúcej propiónové baktérie sa mlieko zrazí. Tvaroh sa reže do kríža. Používa sa na to stroj s názvom *syrová harfa*. Po rozrezaní sa tvaroh zohrieva, opakovane reže a mieša, až kým tvarohové hrudky nestvrdnú a neodtečie z nich srvátka. Potom sa masa preloží z kade do veľkého vaku z mušelínovej látky a prenesie sa do špeciálneho lisu. Nasledujúci deň sa syr namáča do slaného roztoku a nechá sa sušiť 10 až 14 dní. Nakoniec sa uloží do teplejších fermentačných pivníc, v ktorých sa v syre začnú tvoriť typické diery. Konečné zrenie sa odohráva v chladných pivniciach. Počas celého procesu sa jednotlivé pecne pravidelne otáčajú.

Podľa švajčiarskeho zákona sa ementál môže vyvážať až po 4 mesiacoch zrenia. Vtedy sa stále považuje za mladý. Na kôru týchto syrov sa pečaťou vyráža slovo *Switzerland*.

## Iné projekty

Kategória:Švajčiarske syry
Kategória:Syry z kravského mlieka
Karl Ditters von Dittersdorf

**Karl Ditters von Dittersdorf** (* 2. november 1739, Viedeň, Rakúsko – † 24. október 1799, Nový Dvůr) bol rakúsky barokový hudobný skladateľ a hudobník. Je autorom 50 opier a 200 symfónií. Polovicu svojho života prežil na Morave.

## Životopis
Narodil sa v rodine zámožného dvorného divadelného krajčíra. Základné a hudobné vzdelanie mu poskytol jeho otec, ďalšie potom jeho zamestnávateľ - princ Josef Friedrich von Hilderburghausen. Karl Ditters, ktorý bol zamestnaný od 12 rokov ako páža, sa naučil niekoľko svetových jazykov a stal sa obdivovaným huslistom. 

Keď jeho pán odišiel z Viedne, aby sa staral o dedičstvo po otcovi, prepustil Dittersa a ten vo veku 22 rokov nastúpil do dvorného orchestra. V roku 1765 sa však nezhodol s intendantom orchestra, grófom Šporkom o výške honorára, a nastúpil po Michelovi Haydnovi ako kapelník orchestra v dnešnej Oradei. Po rozpustení orchestra sa v Opave zoznámil s kniežaťom, biskupom a murárom Filipom Gotthardom Schlaffgotschom. Titters vstúpil do jeho služieb a jeho nový mecenáš sa pričinil o to, že získal mnoho pôct, z ktorých najvýznamnejšou bolo získanie šľachtického titulu v roku 1773. Postupne bol hajtmanom Jeseníku, Zlatých hor, pobýval v Javorníku, kde strávil 29 rokov.

V roku 1785 bola ale na biskupstvo uvalená nútená správa a Ditters si s novým správcom nerozumel. Po biskupovej smrti musel v núdzi Jesenicko opustiť. Prijal pozvanie na zámok Červená Lhota, kde napísal svoje pamäti a 24. októbra 1799 zomrel. Je pochovaný v obci Deštná.

## Iné projekty

## Externé odkazy
* Osobnosti Jindřichohradecka – hudba
* ''Il Barone di Rocce Antica'' na DVD

Kategória:Rakúski hudobní skladatelia
Kategória:Osobnosti na rakúskych poštových známkach
Extropia

**Extropia** je mierou inteligencie systému, jeho informovanosti, energie, života, vitality, rôznorodosti, komplexity a schopnosti rastu. Je opakom entropie. Tento pojem vyvinul T. O. Morrow (vlastným menom Tom Bell) v januári 1988. Koncept rozpracoval extropista Max More.

Extropisti sa hlásia k spontánnemu poriadku, čo v ich poňatí znamená podporovanie decentralizovaných a dobrovoľných procesov správy spoločnosti, podporovanie tolerancie, slobodného trhu, rozdielnosti myslenia s dlhodobým výhľadom, osobnej zodpovednosti a slobody. 

## Bibliografia

More, Max (collector): Lextropicon. Extropian Neologism. Extropy Institute, Revised January 2002, http://spock.extropy.org/ideas/lextropicon.html  

## Externé odkazy
* https://web.archive.org/web/20080808155749/http://members.aol.com/t0morrow/T0Mpage.htmlhttps://www.wikiwand.com/sk/Extropia
* http://spock.extropy.org/ideas/lextropicon.html 

Kategória:Futurológia
Kategória:Transhumanizmus
Vzduchová puška

**Vzduchová puška** (slangovo *vzduchovka*) je puška vystreľujúca guľové alebo tvarované strelivo prostredníctvom stlačeného vzduchu alebo iného plynu.

## Kaliber
Vzduchové pušky mávajú rôzny kaliber:
* 4,5 mm (0,177 ″)
* 5,0 mm (0,2 ″)
* 5,5 / 5,6 mm (0,22 ″)
* 6,35 mm (0,25 ″)

## Pozri aj
* Vzduchová pištoľ
* Športová streľba
* Vzduchová zbraň

Kategória:Strelné zbrane
Kategória:Športová streľba
Extropy

**Extropy: Journal of Transhumanist Solutions** je časopis, ktorý vydáva Extropy Institute. Založili ho extropiániMax More a T. O. Morrow( vlastným menom Tom Bell ). Prvé číslo vyšlo pod názvom Extropy: Vaccine for the Future Shock. Toto číslo vyšlo s datovaním august / september 1988. Dohromady bolo publikovaných 17 čísiel. Jeho elektronická verzia sa nachádza na web stránke Extropy Institute.  

## Odkazy
*http://www.extropy.org/extropyonline.htm 
*http://www.extropy.org/publications.htm
*http://spock.extropy.org/ideas/lextropicon.html 
*https://web.archive.org/web/20080808155749/http://members.aol.com/t0morrow/T0Mpage.html
*http://www.maxmore.com/  

Kategória:Transhumanizmus
Kategória:Futurologické časopisy
Kategória:Časopisy v USA
Brokovnica

náhľad|Brokovnica Mossberg
**Brokovnica** je lovecká, športová a obranná (zriedkavo, ale stále častejšie aj vojenská a policajná) ručná strelná zbraň strieľajúca hromadnou (brokovou), jednotnou, alebo podkalibernou strelou. Má jednu alebo niekoľko hlavní s hladkým vývrtom (výnimočne s drážkovaným vývrtom pre presnejšiu streľbu z jednotnými strelami). Býva spravidla jednoranná, opakovacia alebo samonabíjacia, pri vojenskom určení aj automatická. 
V loveckej terminológii sa jednoranná brokovnica s jednou hlavňou nazýva **jednuška**, s dvomi hlavňami vedľa seba **dvojka** (ľudovo tiež "duplovka"), s dvomi hlavňami nad sebou **broková kozlica**, s tromi hlavňami usporiadanými do trojuholníku **brokový troják**. 

Brokovnica má osobitný spôsob označenia kalibru. Kaliber neoznačuje priemer hlavne, ale počet olovených gulí rovnakého priemeru vyrobených z jednej anglickej libry olova (0,453 kg), ktoré prejdú posuvne vývrtom hlavne. Kaliber hlavne 4 potom zodpovedá priemeru vývrtu hlavne 26,5 mm, kaliber 8 priemeru 21,22mm, kaliber 10 priemeru 19,7 mm, kaliber 12 priemeru 18,5 mm, kaliber 16 priemeru 16,8 mm, kaliber 20 priemeru 15,6 mm, kaliber 24 priemeru 12,7 mm. Najrozšírenejší je kaliber 12, 16 a 20. Ostatné sú pomerne zriedkavé. Kaliber 4 majú napríklad československé vojenské signálne pištole.

## Iné projekty
Parmezán

**Parmezán** alebo **parmazán** (tal. *Parmigiano-Reggiano*). Syr sa vyrába v oblastiach kraja Emilia-Romagna.

Syry sa formujú do zavalitých bochníkov tvare bubna, pripomínajúceho malé pivové sudy. Kôra je lesklá zlatohnedej farby a veľkým písmom je na nej meno syra. Cesto má peknú slamovožltú farbu a krehkú zrnitú a štiepateľnú štruktúru, ktorá zrením tvrdne. Zrnitosť syra je hviezdicovitá, preto sa veľmi ťažko krája nožom.Vôňa má arómu hrozienok a sušeného ovocia s vínom.Syr má hutnú a šťavnatú chuť so slaným nábojom, ktorá doznieva v ústach veľmi dlho. Štruktúra parmezánu je bohatá na kryštály kazeínu.
thumb|left|Dozrievajúci syr vo výrobni v Modene
Parmezán sa vyrába výhradne z nepasterizovaného mlieka a iba v období medzi 1. aprílom a 11. novembrom. Na začiatku výrobného procesu sa zmieša mlieko z predchádzajúceho večera s čiastočne odtučneným raňajším mliekom. Do zmesi sa pridá iniciačná kultúra a mlieko sa zohreje.

Keď obsah kyseliny mliečnej dosiahne požadovanú úroveň, pridá sa syridlo. Mlieko sa veľmi rýchlo zrazí.Tvaroh sa obráti a špeciálnym nástrojom s ostrými hranami, ktorý sa nazýva *spino* alebo tŕň, sa rozreže na kúsočky veľkosti obilného zrna. Keď sa tvaroh zohreje, klesne na dno syrového kotla a vytvorí tam celistvú masu. Tá sa z kotla vyberie do mušelínu, vloží do formy a zľahka lisuje. Potom sa na bochník vtlačí meno syra. Nakoniec sa parmezán namočí do slaného roztoku na minimálne 1 mesiac. Neskôr sa syr uskladní na drevené dosky a nechá sa zrieť. Po 12 mesiacoch sa syry ochutnávajú a triedia. Parmezán musí zrieť minimálne 12 mesiacov no nie je výnimkou ani syr zrejúci 5 a viac rokov.

## Iné projekty

Kategória:Talianske syry
Kategória:Syry z kravského mlieka
Škoda 25Tr Irisbus

[náhľad|Trolejbus Škoda 25Tr Irisbus na linke  na zastávke [Molecova v Bratislave]]
**Škoda 25Tr Irisbus** je dvojčlánkový nízkopodlažný trolejbus odvodený zo štandardného typu Škoda 24Tr Irisbus. V rokoch 2004 – 2014 bol vyrábaný firmami Škoda Electric (elektrická výzbroj vozov a konečná montáž) a Irisbus (mechanická časť).

## Konštrukcia
Trolejbusy 25Tr (rovnako ako štandardná verzia 24Tr) využívajú upravené autobusové karosérie vozov Citybus 18M a Citelis 18M. Voz 25Tr je trojnápravový trolejbus so samonosnou karosériou. Interiér vozu je nízkopodlažný, iba sedačky sú umiestnené na vyvýšených stupňoch. Trolejbus má aj možnosť tzv. kneelingu (schopnosť vypustiť vzduch z pravej strany vypružení), vďaka ktorému je možné nástupnú výšku do vozu ešte znížiť. V pravej bočnici sa nachádzajú štvoro dvojkrídlové dvere, ktoré majú zabudované dopytové otváranie.

Elektrická výzbroj na báze IGBT tranzistorov je čo možno najviac unifikovaná so štandardnou verziou 24Tr. Na rozdiel od svojho predchodcu 22Tr, je voz 25Tr len jednomotorový so zadnou hnacou nápravou. Na prianie zákazníka je možné aj do vozu zabudovať pomocný naftový agregát alebo trakčnú akumulátorovú NiCd batériu, čo umožňuje jazdu trolejbusu mimo trolejové vedenie.

Prvý vyrobený voz 25Tr má karosériu z autobusu Citybus (prototypový zlínský voz ev. č. 401), vozy vyrábané od konca roku 2005 využívajú karoserie autobusu Citelis. Do konca roka 2007 boli pritom využívané karosérie s označením Citelis 1A, odvtedy sú používané upravené skrine Citelis 1B. Oproti typu 1A s prednou tuhou nápravou disponujú prednú výkyvnú polonápravami, čo umožnilo rozšíriť uličku medzi prvými a druhými dverami, ďalším rozdielom je nízkopodlažný aj zadného článku (znížená podlaha bez schodov), odlišné kĺbové spojenie a ďalšie úpravy. Vozy s touto karosériou, niekedy označované ako 25TrBT, tiež majú upravenú elektrickú výzbroj a odlišnú zástavbu strechy s plastovými krytmi. Vozidlá s pomocným dieselovým agregátom majú zabudovaný motor spĺňajúci normu EURO 4. Prvé vyrobeným vozidlom Citelis 1B (vrátane dieselagregátu) sa stal zlínský trolejbus evidenčného čísla 407.

## Prototyp
Prototyp trolejbusu 25Tr bol odbornej verejnosti predstavený 15. júla 2004. V nasledujúcich mesiacoch bol prezentovaný a skúšaný (aj v prevádzke s cestujúcimi) v Plzni, Ústí nad Labem, Českých Budějoviciach, Brne a v Zlíne, kde takisto svoju okružnú jazdu po Česku skončil. Dostal tu evidenčné číslo 401 a bol zaradený do pravidelnej prevádzky. Už ako zlínský voz 401 bol prvýkrát nasadený do prevádzky 1. mája 2005. V novembri 2019 bol pre zlý stav odstavený. 

## Dodávky trolejbusov
Výroba trolejbusov 25Tr prebiehala v rokoch 20052014.

## Referencie

* 

## Iné projekty

25Tr
Kategória:Trolejbusy Iveco
Kategória:Kĺbové trolejbusy
Gladwyn Jebb

Sir **Hubert Miles Gladwyn Jebb**, prvý barón Gladwyn (* 25. apríl 1900, Firbeck Hall, Anglicko - † 24. október 1996), Halesworth, Anglicko) bol britský politik, diplomat a zastupujúci generálny tajomník OSN v rokoch 1945-1946.

## Osobný život
Študoval na Eton College, potom na Magdalen College, Oxfordská univerzita. V roku 1929 si zobral za ženu Cynthiu Noble, s ktorou mal tri deti, syna Milesa a dcéry Vanessu a Stellu.

## Kariéra diplomata a politika
V roku 1924 vstúpil do Zahraničného úradu Spojeného kráľovstva (angl. Foreign Office; slúžila na propagáciu Spojeného kráľovstva v zahraničí) a slúžil v Teheráne a v Ríme.

V roku 1938 sa zúčastnil Mníchovskej dohody (len ako vedľajší účastník, nie ako signatár dohody). V roku 1943 sa stal hlavou oddelenia pre rekonštrukciu (britský orgán pre zabezpečenie potrieb obyvateľa po druhej svetovej vojne) a stal sa členom rady Zahraničného úradu a v tejto pozícii sa zúčastnil viacerých konferencii, vrátane tých v Teheráne, Jalte a v Postupimi.

Po druhej svetovej vojne sa v auguste roku 1945 stal výkonným tajomníkom prípravnej komisie OSN, po čom bol v októbri 1945 menovaný do pozície úradujúceho generálneho tajomníka OSN pred prvou voľbou, kde zotrval do februára 1946. Z OSN však neodišiel definitívne, v rokoch 1946-1947 bol poradcom Zahraničného úradu vo veciach týkajúcich sa OSN. Bol jeden zo zástupcov Spojeného kráľovstvo pri podpisovaní Bruselského paktu. V rokoch 1950-1954 bol veľvyslanec Spojeného kráľovstva pri OSN, v rokoch 1954-1960 veľvyslanec vo Francúzsku. V rokoch 1973-1976 bol člen Európskeho parlamentu.

## Iné projekty

Kategória:Narodenia v 1900
Kategória:Úmrtia v 1996
Kategória:Britskí politici
Kategória:Britskí diplomati
Kategória:Generálni tajomníci OSN
Kategória:Stáli predstavitelia Spojeného kráľovstva pri OSN
Kategória:Veľvyslanci Spojeného kráľovstva vo Francúzsku
Kategória:Absolventi Oxfordskej univerzity
Kategória:Nositelia veľkokríža Radu čestnej légie
Nadácia pre budúcnosť

**Nadácia pre budúcnosť** (angl. *Foundation For the Future*) je americká nadácia zameraná na podporu výskumu v oblasti myslenia o budúcnosti.

Nadáciu založil Walter P. Kistlerom v roku 1996 v Bellevue v štáte Washington v USA. Podporuje výskum v oblasti faktorov, ktoré môžu mať veľký vplyv na budúcnosť ľudstva. Nadácia udeľuje prvú futurologickú cenu na svete, Kistlerovu cenu, ktorá má hodnotu 100&nbsp;000 amerických dolárov. Nadácia organizuje a koordinuje projekt *Humanity 3000* a vydáva zborníky zo sympózií a konferencií projektu.

Vydáva publikácie *[[Foundation For the Future News]]* a *[[Humanity 3000 News]]*.

## Externé odkazy
* Foundation For the Future  

Kategória:Futurologické organizácie
Kategória:Nadácie
Kategória:Organizácie založené v 1996
Kategória:Organizácie v USA
Kistlerova cena

**Kistlerová cena** (angl. *The Kistler Prize*) je prvé futurologické ocenenie, ktoré každoročne udeľuje Nadácia pre budúcnosť.

Kistlerová cena je pomenovaná po americkom vizionárovi a filantropovi Walterovi P. Kistlerovi. Cena sa udeľuje za originálne a inovačné príspevky k porozumeniu spojenia medzi ľudským genómom a ľudskou spoločnosťou. Pozostáva z peňažnej odmeny vo výške 100&nbsp;000 amerických dolárov a 200 gramovej zlatej medaily.

## Držitelia Kistlerovej ceny
* 2000 – Edward Osborne Wilson
* 2001 – Richard Dawkins
* 2002 – Luigi Cavalli-Sforza
* 2003 – Arthur Jensen
* 2004 – Vincent Sarich
* 2005 – Thomas J. Bouchard
* 2006 – Doreen Kimura

## Externé odkazy
* Kistler Prize  

Kategória:Futurológia
Kategória:Ocenenia
Walter Kistler

**Walter P. Kistler** (* 1918, Biel, Švajčiarsko† 2. november 2015, Redmond, USA) bol americký vedec a vizionár. 

Bol zakladateľom a prezidentom Foundation for the Future, ktorú založil v roku 1996 v Bellevue v štáte Washington v USA. Bol zakladateľom prvej futurologickej ceny Kistlerova cena udeľovanej za prínos k rozširovaniu znalostí a porozumeniu vzťahov medzi genetikou a ľudským správaním, inteligenciou a zdravím. Kistlerova cena má hodnotu 100 000 amerických dolárov. Nadácia pre budúcnosť organizuje a koordinuje projekt Humanity 3000, ktorý je zameraný na veľmi dlhodobú budúcnosť ľudstva 1 000 rokov dopredu.

## Dielo
Napísal a vydal knihy: 
* *Humanity´s Future in Space* (1999)
* *Reflections on Life. Science, Religion, Truth, Ethics, Success, Society* (2003)

## Externé odkazy
* Oficiálna stránka  

Kategória:Osobnosti z Bielu/Bienne
Kategória:Narodenia v 1918
Kategória:Úmrtia 2. novembra
Kategória:Úmrtia v 2015
Kategória:Futurológovia
Kategória:Vedci USA
Camille Pissarro

**Jacob Camille Pissarro** (* 10. júl 1830, Charlotte Amalie – † 13. november 1903, Paríž) bol francúzsky maliar a kresliar, najstarší z členov skupiny francúzskych impresionistov. Pissarro pri niektorých svojich dielach vystupoval pod pseudonymom Camil Bomo, aby zistil objektívny názor na svoje diela. https://www.lejournaldesarts.fr/evenement/2017/camille-pissarro-impressions-gravees-74142

Maľoval život na francúzskom vidieku, hlavne krajiny, ako aj scény z Montmartru. Vyučoval maliarstvo, medzi jeho žiakov patrili aj Paul Gauguin a Paul Cézanne. 

## Životopis
Narodil sa na ostrove St. Thomas v Antilách, umrel v Paríži. Bol synom portugalského žida a kreolky a iba po dlhých bojoch mu dovolili ísť do Paríža, vtedy už mal dvadsaťpäť rokov. Pissarro je maliar, ktorý sa najviac priblížil k prírode. Celý život zachytával svoje dojmy, ktorým dospel pri pozorovaní rozmanitých prejavov prírody. Začal pracovať pod dohľadom Corota, no keď sa pripojil k mladým umelcom združeným okolo Maneta, starý učiteľ sa ho zriekol.

## Dielo
Pissarro prešiel rozličnými fázami vývoja, v jeho počiatkoch sa stretávame s vplyvom Corota a Courbeta. Neskôr sa začína vyjasňovať farebnosť v jeho dielach. K rozhodujúcemu kroku prichádza po roku 1870, keď bol v londýnskom exile (utiekol pred povolávacím rozkazom). Vrcholom jeho impresionistickej tvorby je obdobie v rokoch 1870 až 1880. Jeho tvorba sa v tomto období vyznačuje farebnými objavmi, samo svetlo sa stáva „námetom“, hlavným činiteľom na obraze. Vábia ho zlatisté a striebristé efekty, zelené a krehké lístie, rozkvitnuté stromy, obilné polia, potoky a barančeky na oblohe. Krásne zachytenie krajiny môžeme vidieť v jeho obraze *Vchod do dediny*. Pissarro v obraze *Trieda opery* zachytáva moment zo života mesta, tu už odstupuje od silnej prezentácii svetelných efektov, používa pastelové farby. Pissarro zasvätil posledné roky života hľadaniu novej slobody prejavu. Na základe impresionistickej a divizionistickej skúsenosti sa dopracoval k jemnému dôkladnému umeniu a k istej kresbe.

## Iné projekty

## Galéria
*Kliknite na obrázok pre jeho zväčšenie.*
Obrázok:Pissarro, Camille, Les chataigniers a Osny (The Chestnut Trees at Osny), 1873.jpg|*Gaštany v Osny*, 1873
Obrázok:La Moisson (1876) - Camille Pissarro (Musée d'Orsay).jpg|*Žatva*, 1876
Obrázok:Camille Pissarro 011.jpg|*Červené strechy*, 1877
Obrázok:Camille Pissarro 044.jpg|1902


Kategória:Narodenia v 1830
Kategória:Úmrtia v 1903
Kategória:Francúzski maliari
Kategória:Impresionistickí maliari
Kategória:Osobnosti pochované na Père-Lachaise
Kategória:Francúzski krajinári
Kategória:Absolventi École nationale supérieure des beaux-arts
Mops

**Mops** alebo **mopslík** je psie plemeno uznané v FCI pod číslom 253.

## Pôvod
Nie je celkom jasný. Pravdepodobne pochádza z Číny a ide o veľmi staré plemeno (údajne sa podobné psy v Číne vyskytovali pred začiatkom nášho letopočtu). Do Európy sa dostal roku 1516, rýchlo si ho obľúbili najvyššie spoločenské vrstvy. V 17. a 18. storočí patril medzi najpopulárnejšie plemená. V 19. storočí záujem o mopsov prudko klesol a plemeno takmer vyhynulo.

## Vzhľad
Malý, ale veľmi svalnatý a kompaktný pes zhustených proporcií. Hlavu má veľkú a guľatú, s veľmi krátkou ňucháčovou partiou, so slabým predhryzom a so zreteľne vyznačenými vráskami. Oči tmavé, veľké, guľaté, uši malé, zamatovo mäkké, padajúce dopredu. Nohy veľmi silné, svalnaté a rovné. Telo krátke, kompaktné, so širokým hrudníkom. Chvost vysoko nasadený, skrútený  nad chrbtom. Srsť jemná, lesklá a mäkká. Farba svetlohnedá s čiernou maskou alebo čierna. Hmotnosť je okolo 4,1 – 5,8&nbsp;kg, výška v kohútiku 30 – 35&nbsp;cm.

## Povaha a využitie
Je veselý, priateľský k ľuďom aj ku zvieratám, bez stopy agresivity . Nenáročný na priestor a na pohyb. Je spätý s človekom, dožaduje sa fyzického kontaktu. Je ideálny spoločník pre všetky vekové kategórie. Zvláštnosťou mopsa je že v roku 2005 bol prehlásený za najspoločenskejšieho psa. Je to veľmi spoločenský pes.

Bez problémov ho možno chovať jednotlivo. Vzhľadom na skrátený ňufák mu hrozí v horúčavách prehriatie. Pri dlhších prechádzkach je potrebné mu dopriať prestávky a poskytnúť misku s vodou.

## Iné projekty

Kategória:Spoločenské psy
Kategória:Plemená psov zo Spojeného kráľovstva